《泛舟登弁山祥应宫之绝顶望太湖窥黄龙洞过倪》
宋代·程公许

苹浪蹴帆移别浦，笋舆邀我度遥岑。
云开辰泽水银溢，风掠洞遥螺翠深。
神井千寻龙起蛰，幽岩四面石成林。
苏仙诗句倪公赋，万古清风僭嗣音。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。